Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Kaks iisraellast tapeti ja veel üks sai keskmiselt viga
Läänekalda tööstustsoonis toimunud terrorirünnakus.
Tule avanud palestiinlasest ründaja põgenes sündmuskohalt.
Laupäeval puhkes Ein Habesoris, Lõuna Iisraelis, Eshkoli maakonnas,
üks viimase kuue kuu suurimaid tulekahjusid.
Peaminister Netanyahu tahab lähiajal kohtuda president Putiniga,
et arutada julgeoleku koordineerimist Süürias kesest erimeelsusi Moskvaga
seoses Iisraeli õhuoperatsioonidega.
Kaks iisraellast tapeti ja veel üks sai keskmiselt viga
Läänekalda tööstustsoonis toimunud terrorirünnakus.
Tule avanud palestiinlasest ründaja, Ashraf Walid Suleiman Na'alwa, 23,
Shweiki külast, Tulkaremi lähedal, põgenes sündmuskohalt.
Esialgse juurdluse järgi
saabus terrorist tehasesse Barkani tööstustsoonis,
kus ta olevat töötanud viimased seitse kuud elektrikuna.
Ta sisenes tehase kontorisse ja tulistas surnuks 2 Iisraeli töötajat,
28-aastase Kim Levengrond Yehezkeli ja 35-aastase Ziv Hagbi.
Seejärel püüdis terrorist põgeneda
ja leidis veel ühe 54-aastase naistöötaja,
tulistas tema suunas ja haavas teda tõsiselt.
Leidsime 30. eluaastais mehe ja naise mitme kuulihaavaga ülakehas.
Teostasime esialgse läbivaatuse
ja pidime nad peagi surnuks tunnistama.
Teisi ohvreid otsides leidsime naise, samuti kuulihaavadega ülakehas,
kes varjas end ühe laua all.
Haavatud naine viidi raskes seisus kuulihaavaga kõhus
Beilinsoni haiglasse Rabini medkeskuses Petah Tikvas.
Pärast operatsiooni tema seisund stabiliseerus ja pole enam kriitiline.
Iisraeli julgeolekujõud otsivad ründajat,
kel õnnestus põgeneda.
IDF esinduse avalduse teatel
jõudsid IDF väesalgad ründaja majja Shuweika külas, Tulkaremist põhjas,
ja otsisid selle läbi.
Lisaks peeti kinni ja kuulati üle terroristi aidanud palestiinlased.
IDF ja ISA jõud jätkavad operatsiooni ründaja tabamiseks
ja piirkonna elanike ohutuse tagamiseks,
ning tõhustavad luure- ja lahingutegevust.
Jeruusalemmas mainis peaminister Netanyahu koletut terrorirünnakut
iganädalasel kabinetiistungil.
See oli väga tõsine terrorirünnak,
kus brutaalselt mõrvati 2 iisraellast
ja haavata sai ka kolmas tsiviilisik.
Julgeolekujõud otsivad mõrva toimepanijat.
Olen kindel, et ta saadakse kätte
ja olen kindel, et temaga tegeletakse kogu seadusjõu ulatuses ja kiiresti.
Enda ja valitsuse ministrite poolt
avaldan kaastunnet kahe mõrvatu peredele
ja loodame kiiret paranemist haavatule.
Juudiriik leinab oma hukkunuid, Hamas aga ülistas Gazas rünnakut
kui palestiinlaste ühtsuse väljendust vastupanus Iisraelile.
Hamas kiidab hommikul Nabluses toimunud sissioperatsiooni.
See kinnitab, et Läänekalda noored säilitavad vastupanu ühe võimalusena
ning jätkavad võitlust okupatsiooni ja asunike vastu.
See on ka reaktsioon kuritegudele meie pühapaikade vastu
ja palestiinlaste külade lammutamisele.
See on sõnum Läänekalda mässavalt rahvalt
mässavaile vendadele Gazas,
kes peavad suuri naasmismarsse blokaadi murdmiseks.
Oleme üks rahvas ja meil on sama saatus.
Kaks päeva varem osales ca 20 000 palestiinlast
vägivaldsetes kokkupõrgetes Gaza piiril Iisraeliga.
Palestiinlaste Tervishoiuministeeriumi teatel hukkus kolm palestiinlast,
sh 12-aastane poiss ja viga sai veel 400 ringis.
IDF esinduse avalduse järgi
kasutasid Iisraeli väesalgad mässuohjevahendeid ja elavat tuld
kooskõlas Iisraeli valitsuse jõukasutusreeglitega.
Palestiinlased loopisid lõhkekehade ja granaatidega Iisraeli sõdureid,
kellest ükski ei saanud viga
ka märatsejate mitme katse käigus Iisraeli piiritarast läbi murda.
Laupäeval puhkes Ein Habesoris, Lõuna Iisraelis, Eshkoli maakonnas,
üks viimase kuue kuu suurimaid tulekahjusid.
Mõni hetk enne tulekahju
nähti Gazast Iisraeli lendamas mitut põlevat õhupalli.
Tuletõrje ja põllumehed püüavad hoida tuld levimast.
Lõuna-Iisraeli Tuletõrjeosakonna esindaja sõnul
on tegu prügimäepõlenguga,
mis võib venida mitmeid päevi ja levitada tuulega tossu.
Tema sõnul on see juba kolmas
viimastel päevadel Lõuna-Iisraelis puhkenud prügimäepõleng.
Egiptuse luureametnikud on teinud vahendustööd
olukorra rahustamiseks Iisraeli-Gaza piiril.
Eesmärgiks on olnud relvarahukokkulepe.
Samuti on püütud edendada leppimist Fatah' ja Hamasi vahel.
Egiptus kaaluvat siiski vahendusrollist loobumist.
Egiptuse allikas ütles TV7-le,
et kõneluste patiseisu eest vastutab palestiinlaste president Abbas
ja see on viinud olukorra pingestumiseni Gaza piiril.
Allika sõnul
on Abbas püüdnud mitmel moel Egiptuse vahendustööd takistada.
Ta on ähvardanud Gazat uute sanktsioonidega,
kui Palestiina omavalitsuse huve kõnelustel esikohale ei seata.
Jeruusalemmas teatas peaminister Netanyahu,
et kohtub lähiajal Venemaa presidendi Putiniga,
arutamaks Süüriat puudutavat julgeolekukoordineerimist.
Venemaa on kritiseerinud Iisraeli õhuoperatsioone Süürias.
Netanyahu teatas sellest kabinetiistungil,
kuid ei maininud kohtumise kuupäeva.
Samas rõhtuas ta, et Iisrael jätkab tegevust
Iraani baaside rajamise peatamiseks Süürias.
Vestlesin hiljuti president Putiniga. Leppisime kokku peatses kohtumises,
et arutada meie armeede vahelist julgeolekualast koordineerimist.
Iisrael jätkab tegutsemist
et Iraan ei saaks Süürias oma sõjalist kohalolu tugevdada
ja Hezbollah'le Liibanoni tapvaid relvi vedada.
Juhtide kohtumine on esimene pärast seda,
kui Süüria õhutõrje tulistas alla Vene hävitaja
pärast Iisraeli õhurünnakut Iraani objektide pihta Süürias.
Venemaa otsustas juhtumi tõttu Assadi õhukaitset tõhustada.
Iisraeli ametnike sõnul suudavad riigi nähtamatud hävitajad
Süüria uut õhukaitset lihtsalt eksitada ning ehk isegi süsteemi hävitada.
Iisrael on toonitanud, et jätkab Iraani-vastast tegevust Süürias.
Uusi raporteid Iisraeli rünnakuist Süürias pole kuulda olnud.
Iisrael hoiduvat rünnakuist väidetavalt Venemaa õhutusel
või on peatanud rünnakud Iraani objektide pihta,
et olukorda mitte pingestada ja vältida suuremat sõjalist konflikti.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri